கேள்வி: இடிப்புந்து பற்றி தகவல் சொல்.
பதில்: File:First Tractor Company - old working model - 01.jpg இடிப்புந்து (''bulldozer'') என்பது உழவு இயந்திரம் அல்லது உழுவை இயந்திரம் போன்ற ஓர் இயந்திரத்தின் முன்னே வேண்டாதவற்றை இடித்து அப்புறப்படுத்துவதற்கு ஏற்றவாறு பெரிய தடிப்பான மாழைத்தடுப்பு (உலோகத் தடுப்பு) பொருத்தியிருக்கும் நகரும் எந்திரம். இவ்வகை இடிப்புந்துகள் வீடுகள் கட்டுமானப் பகுதியில் பெரிய அளவிலான மண், குப்பை கூளங்கள் ஆகியவற்றை அசுர வலுவுடன் அகற்றவும், சுரங்கம் போன்ற பகுதிகளிலும் தொழிற்சாலைகளிலும் மிகுந்த எடையான பொருள்களை எடுத்துச் செல்லவும், நகர்த்தவும் பயன்படுத்தப்படுகின்றன. பொதுவாக இடிப்புந்து என்பது இழுவை அல்லது உழுவை எந்திரத்தை மாற்றி முன்னே பொருத்தப்பட்டிருக்கும் தடிப்பான மாழைத்தடுப்பு உள்ள எந்திர உந்தை மட்டுமே சிறப்பாகக் குறிக்கும், எடை மிகுந்த பொருள்களை ஏற்றிச் செல்லும் பிற வண்டிகளை கடுஞ்சுமை உந்துகள் என்றோ, நிலத்தை அகழும் பெரிய உந்துகளை அகழுந்துகள் என்றோ அழைக்கப்படும். இந்த இடிப்புந்துகளின் முன்னே இருக்கும் தடிப்பான தடுப்பு அல்லது தட்டகடுஅகடு என்றால் வயிறு என்று ஒரு பொருள் இருந்தாலும், பெரிய பட்டையான பாளம் போன்ற மலைப்பகுதிகளைக் குறிக்கவும் பயன்படுகின்றது. இங்கே அகன்ற, தடிப்பான மாழையால் செய்யப்பட்ட, தட்டு சற்றே உள்வளைந்தோ, தேவைக்கேற்பப் பல்வேறு வடிவுகளிலோ அமைந்திருக்கும்.